Datele obținute de operatorii Institului Român pentru Evaluare și Strategie (IRES) aflați la secțiile de votare la al doilea tur al alegerilor prezidențiale, duminică, 24 noiembrie, arată că românii au votat în proporție de 66,5% pentru Klaus Iohannis și de 33,5% pentru Viorica Dăncilă, scrie digi24.ro

Rezultatele sunt pentru ora 20, și au o marjă de eroare de 2%.Chestionarele au fost aplicate față în față, la ieșirea de la urne, în 352 de secții de vot din România.

Suplimentar față de estimările bazate pe datele culese de la secțiile de vot de pe teritoriul României, predicțiile transmise de IRES iau în calcul un model statistic de redistribuire a voturilor din diaspora.

După primul tur al alegerilor prezidenţiale 2019, care a avut loc în perioada 8-10 noiembrie în diaspora și pe 10 noiembrie la secțiile din România, Klaus Iohannis a obţinut 37,82% din voturi, iar Viorica Dăncilă – 22,26%, potrivit rezultatelor oficiale ale Biroului Electoral Central.

